Bulletin | Sport | Die NTK Rugbyweek
16 April 2018 Read: 77
Hoërskool Merensky het weer vanaf 3 April hul jaarlikse NTK Rugbyweek met groot sukses op Plasiepark aangebied.
Agtien spanne het hul staal gewys op die veld, waarna amptelike O/16- en Eerste-spanne aangewys is wat die VKB-groep internasionaal gaan verteenwoordig.
Van die O/14-spelers het JC de Lange van PHS, die meeste drieë gedruk en is Merensky se Phillip Ludicke en Carl Dohse onderskeidelik aangewys as die beste buite- en binne-agterlynspelers vir die week.
Heinrich Coetzee en Franco Pretorius van Merensky het erkenning ontvang as die beste vaste- en losvoorspelers. Leonard Smart van PHS was die beste skopper. Merensky het ook trofeë ontvang vir die span wat die aanskoulikste rugby gespeel het en die beste dissipline gehad het. PHS het die trofee ontvang vir die beste gees.
In die O/15-kamp het Leon Potgieter van PHS die meeste drieë gedruk. Marko Pratt en Marcell Villiers, ook van PHS, het die trofeë vir beste buite- en binne-agterlynspelers ontvang. Vaste voorspeler van die week was Rain Terblanche van Merensky en losvoorspeler, Regardt van der Berg van PHS. Tiaan van der Heever (PHS) het gespog as die beste skopper. PHS is aangewys as die span wat die aanskoulikste rugby gespeel het met die beste gees. Merensky se manne is uitgewys as die groep met die beste dissipline.
Onder die O/16’s spog Jan Naudé van Merensky as die speler wat die meeste drieë gedruk het. Andru Miller (beste buite-agterlynspeler en skopper), Jan Naudé (beste binne-agterlynspeler), Dawie van Heerden (beste vaste voorspeler) en Wikus Swart (beste losvoorspeler) het ook van die gewilde NTK-trofeë ontvang. Malibu se breëborsspan het weg-gestap as dié met die beste gees en dissipline. Merensky het die aanskoulikste rugby gespeel.
o.16-span – Adriaan Halgreen (1) van PHS, Dawie van Heerden (2) van Merensky, Tiaan Tonsing (3) van Merensky, Neil Delport (4) van Merensky, Tiaan Bezuidenhout (5) van PHS, Wi-kus Swart (6) van Merensky, Alexander Nel (7) van Merensky, Keanu Castelyn (8) van PHS, WB Grobler (9) van Merensky, Jason Janse van Rensburg (10) van Merensky, Andru Miller (11) van Merensky, Dewald van Graan (12) van Merensky, Ruan van der Schyff (13) van Merensky, Brandon van Niekerk (14) van PHS en Japie Wentzel (15) van Merensky.